વીરપુર વેપારી મિત્ર મંડળ દ્વારા સમગ્ર વીરપુર ગામને ધજા પતાકા તેમજ રોશનીથી ઝળહળતું કરી ગોકુળિયું ગામ બનાવી પુજ્યબાપાની ૨૨૦મી જન્મ જયંતી ઉજવવા તડામાર તૈયારિઓ અત્યારથી કરવામા આવી રહી છે ત્યારે યાત્રાધામ વીરપુરમાં દિવાળીથી જ ભાવિકો ઉમટી પડ્યા છે જે બાપાની જન્મ જયંતીના દિવસ સુધી આટલો જ માનવ મહેરામણ ઉમટેલો રહેતો હોય છે,તેમા આ વખતે તો પૂજ્ય જલારામબાપાની ૨૨૦મી જન્મ જયંતિ અને પૂજ્ય બાપાએ કરેલા સદાવ્રતના પણ આગામી દિવસોમાં ૨૦૦ વર્ષ પૂર્ણ થાય છે ત્યારે પૂજ્ય બાપાના પરિવારજનો દ્વારા સદાવ્રત દ્વિસપ્તાદી મહોત્સવ ઉજવણીના ભાગ રુપે પૂજ્ય મોરારીબાપુની રામ કથા પણ વીરપુરના આંગણે યોજવનાર છે ત્યારે સમગ્ર વીરપુર જાણે પૂજ્ય જલારામબાપાની ભક્તિના રંગે રંગાય ગયું હોય તેમ દેશ-વિદેશના લાખો ભાવિકો પૂજ્ય બાપાની જન્મ જયંતિ ઉજવવા માટે અત્યારથી જ વિરપુર ધામમાં ઉમટી પડયા છે.